
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei



P.L.X.-661/13.09.2006


şi Comunicaţiilor 







RAPORT

asupra proiectului de Lege pentru acceptarea Protocolului adoptat la Moscova la 30 noiembrie 1996 şi intrat în vigoare la 4 noiembrie 2002, privind amendamentele la Acordul cu privire la crearea sistemului internaţional şi a Organizaţiei de telecomunicaţii spaţiale „Intersputnik”, încheiat la Moscova la 15 noiembrie 1971, ratificat prin Decretul nr. 307/1972

1. În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru Tehnologia Informaţiei şi Comunicaţiilor a fost sesizată în fond spre dezbatere, cu proiectul de Lege pentru acceptarea Protocolului adoptat la Moscova la 30 noiembrie 1996 şi intrat în vigoare la 4 noiembrie 2002, privind amendamentele la Acordul cu privire la crearea sistemului internaţional şi a Organizaţiei de telecomunicaţii spaţiale „Intersputnik”, încheiat la Moscova la 15 noiembrie 1971, ratificat prin Decretul nr. 307/1972, P.L.X.-661/13.09.2006.

La întocmirea raportului s-au avut în vedere avizul favorabil din partea Consiliului Legislativ cu nr. 1078/08.08.2006.

Protocolul privind amendamentele la Acordul cu privire la crearea sistemului internaţional şi a Organizaţiei de telecomunicaţii spaţiale „Intersputnik” a intrat în vigoare la data de 4 noiembrie 2002 prin ratificarea sa de către 17 membri 

Protocolul prevede restructurarea organizaţiei „Intersputnik” prin separarea problemelor de importanţă majoră de cele referitoare la activitatea de întreţinere, exploatare şi dezvoltare a sistemului de comunicaţii prin sateliţi.
Acceptarea Protocolului nu impune noi obligaţii sau costuri pentru membrii organizaţiei internaţionale „Intersputnik”.
Proiectul de lege a fost dezbătut în şedinţa Comisiei din 19 septembrie 2006 şi în urma dezbaterilor Comisia propune plenului aprobarea proiectului de lege în forma prezentată de iniţiator.

2. Prin obiectul de reglementare şi conţinutul său proiectul de lege face parte din categoria legilor ordinare.

3. La dezbaterea proiectului au participat, în conformitate cu prevederile art.54 din Regulamentul Camerei Deputaţilor, republicat: din partea Guvernului: dl. secretar de stat Florin Bejan şi dna. Laura Riteş (Ministerul Comunicaţiilor şi Tehnologiei Informaţiei)

4. La lucrările Comisiei au fost prezenţi 10 deputaţi din totalul de 16 membri ai Comisiei. Raportul Comisiei a fost adoptat cu unanimitate de voturi a membrilor prezenţi.

5. Camera Deputaţilor este prima cameră sesizată.

6. Proiectul de lege, potrivit art. 75 din Constituţie şi art. 92 din Regulamentul Camerei Deputaţilor, republicat, cu modificările ulterioare, este de competenţa decizională a Senatului.

În urma dezbaterii, Comisia propune aprobarea proiectului de lege în forma prezentată de iniţiator.


PREŞEDINTE,





SECRETAR,


dr. Varujan Pambuccian




Valeriu Ungureanu

PAGE  
2

_1010303754.doc
[image: image1.png]






